**บทที่ 1**

**บทนำ**

1. **ที่มาและความสำคัญของปัญหาที่ทำการวิจัย**

ภัยธรรมชาติมีหลายรูปแบบ ทั้งน้ำท่วม แผ่นดินไหว ภูเขาไฟระเบิด รวมถึงโรคระบาดที่มีผลกระทบต่อชีวิตและความเป็นอยู่ของคนในยุคปัจจุบันและไม่อาจคาดคะเนความรุนแรงที่จะเกิดขึ้นได้ในอนาคต ภัยพิบัติทางธรรมชาติเป็นเหตุการณ์ที่เกิดขึ้นเองตามธรรมชาติเป็นภัยที่เกิดกับคนจำนวนมาก ไม่จำกัดเวลาและสถานที่ (กรมวิชาการเกษตร กระทรวงศึกษาธิการ, 2542)

สำหรับประเทศไทย กรมอุตุนิยมวิทยาจำแนกภัยธรรมชาติที่เกิดขึ้นในประเทศไทยตั้งแต่อดีตจนถึงปัจจุบันไว้ 8 ชนิด คือ (1) พายุหมุนเขตร้อน (2) แผ่นดินไหว (3) อุทกภัย (4) พายุฟ้าคะนองหรือพายุฤดูร้อน (5) แผ่นดินถล่ม (6) คลื่นพายุซัดฝั่ง (7) ไฟป่า และ (8) ฝนแล้ง ภัยธรรมชาติทั้ง 8 ประเภทข้างต้นนี้ ส่วนใหญ่เป็นภัยที่เกิดขึ้นเป็นประจำ และบางประเภทนานๆ เกิดขึ้นครั้งหนึ่ง เช่น แผ่นดินไหว น้ำท่วม แผ่นดินถล่ม

การรวบรวมองค์ความรู้ด้านภัยพิบัติ จะเป็นส่วนสำคัญที่นำไปสู่การพัฒนาต่อยอดงานวิจัยเพื่อจัดทำรูปแบบของข้อมูลและสื่อที่เหมาะสม ตลอดจนเพื่อทราบสถานภาพของข้อมูลด้านภัยพิบัติในปัจจุบันและแนวทางการรองรับภัยพิบัติที่เยาวชนในปัจจุบันได้ทราบ เนื่องจากความรู้เกี่ยวกับภัยพิบัติของเยาวชน กิจกรรมการป้องกันภัยพิบัติที่เกิดขึ้น มีความสำคัญกับเยาวชนมากและครอบครัวเป็นกลไกสำคัญที่จะช่วยให้คนรุ่นใหม่มีความรู้และความพร้อมที่จะสามารถดูแลตนเองและคนใกล้ตัวให้มีความปลอดภัยมากที่สุดได้ (Jonhson et. al., 2014)

งานวิจัยนี้จึงจัดทำขึ้นเพื่อศึกษาสถานภาพขององค์ความรู้ด้านภัยพิบัติในประเทศไทย ตลอดจนประเมินความรู้เกี่ยวกับการรองรับภัยพิบัติของนักศึกษาระดับปริญญาตรี เพื่อเป็นแนวทางในการนำมาใช้จัดทำสื่อและข้อมูลเผยแพร่ด้านภัยพิบัติที่เหมาะสมสำหรับเยาวชนไทยในอนาคต

1. **วัตถุประสงค์ของโครงการวิจัย**
2. เพื่อศึกษาสถานภาพขององค์ความรู้ด้านภัยพิบัติในประเทศไทย
3. เพื่อประเมินความพร้อมของนักศึกษาระดับปริญญาตรีต่อการเตรียมพร้อมรองรับภัยพิบัติในประเทศไทย

**3. ขอบเขตของโครงการวิจัย**

**ขอบเขตด้านเนื้อหา**

* ประเมินความพร้อมในป้องกันภัยพิบัติด้านแผ่นดินไหว น้ำท่วม ภัยแล้ง

**ขอบเขตด้านประชากร**

- นักศึกษาระดับปริญญาตรีของมหาวิทยาลัยต่างๆ อย่างน้อย 3 มหาวิทยาลัย

**4. ประโยชน์ที่คาดว่าจะได้รับจากงานวิจัย**

1. ได้ฐานข้อมูลที่รวบรวมสถานภาพขององค์ความรู้ด้านภัยพิบัติในประเทศไทย
2. ข้อมูลความพร้อมต่อการรองรับภัยพิบัติของนักศึกษาระดับปริญญาตรี
3. เพื่อเป็นแนวทางในการนำมาใช้จัดทำสื่อและข้อมูลเผยแพร่ด้านภัยพิบัติที่เหมาะสมสำหรับเยาวชนไทยในอนาคต